pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นฤมล เกี่ยวก้อย สุชาติ เยือนกรมพัฒนาฝีมือแรงงาน ขับเคลื่อนภารกิจเชิงรุก
วันศุกร์ที่ 13 พฤศจิกายน 2563
นฤมล เกี่ยวก้อย สุชาติ เยือนกรมพัฒนาฝีมือแรงงาน ขับเคลื่อนภารกิจเชิงรุก
2 ผู้นํา ก.แรงงาน ตรวจเยี่ยมกรมพัฒนาฝีมือแรงงาน ติดตามการขับเคลื่อนนโยบาย “สร้าง ยก ให้ รวมไทยสร้างชาติ” ย้ํา ให้มีการบูรณาร่วมกันทั้ง 5 เสือแรงงาน  ย้ํา ต้องทํางานเชิงรุก ติดตามผลการมีงานทําและรายได้ที่เพิ่มขึ้นหลังผ่านการฝึก
วันที่ 13 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ร่วมตรวจเยี่ยมกรมพัฒนาฝีมือแรงงาน เพื่อติดตามการดําเนินงานของกรมพัฒนาฝีมือแรงงานตามที่ได้รับมอบหมาย โดยมีผู้บริหารกระทรวงแรงงานร่วมตรวจเยี่ยม ณ ห้องประชุมปกรณ์ อังศุสิงห์ ชั้น 10 อาคารกรมพัฒนาฝีมือแรงงาน
นายสุชาติ กล่าวว่า ในสภาวะวิกฤตของประเทศที่เราเผชิญอยู่ในขณะนี้ ทั้งสถานการณ์ covid-19 การเปลี่ยนแปลงอย่างรวดเร็วของเทคโนโลยี การเคลื่อนย้ายแรงงานโครงสร้างประชากรสังคมและวัฒนธรรมในการดํารงชีวิตที่เปลี่ยนแปลงไป ส่งผลโดยตรงต่อแรงงานและโลกการทํางานจําเป็นอย่างยิ่งที่ข้าราชการกระทรวงแรงงานทุกระดับ ทั้งส่วนกลางและภูมิภาคต้องทํางานหนักมากขึ้น ร่วมกันแก้ปัญหาที่เกิดขึ้นอย่างฉับไว จึงขอฝากข้าราชการทุกคนทุกระดับจัดทําแผนปฏิบัติการให้มีความชัดเจนมากขึ้น เพื่อนําไปสู่ความสําเร็จ รวมถึงทํางานเชิงรุกกับการทํางานให้ทันกับสถานการณ์และนําเทคโนโลยีดิจิทัล
ด้าน ศาสตราจารย์ นฤมล กล่าวว่า การพบปะกับผู้บริหารของกรมพัฒนาฝีมือแรงงาน (กพร.) ที่เข้าร่วมประชุมในครั้งนี้ เพื่อต้องการเน้นย้ําให้เกิดการทํางานอย่างมีประสิทธิภาพ มีเป้าหมายในการพัฒนาทักษะฝีมือที่ส่งผลให้แรงงานมีงานทํา และมีรายได้ที่เพิ่มขึ้น พร้อมติดตามผลการดําเนินงานที่ได้มอบนโยบายการพัฒนาฝีมือแรงงานภายใต้แนวคิด 3 ประการ คือ “สร้าง-ยก-ให้ รวมไทยสร้างชาติ” เพื่อร่วมกันแก้ปัญหาที่เกิดขึ้นอย่างฉับไว ตรงกับความต้องการของแรงงาน และสามารถต่อยอดให้เกิดความยั่งยืน กพร. ได้ดําเนินโครงการเพื่อเตรียมความพร้อมให้แรงงานให้มีอาชีพ มีรายได้อย่างยั่งยืน มีความเข้มแข็ง เป็นแรงงานคุณภาพ ผ่านการดําเนินงานเชิงรุกอย่างเข้มข้น เพื่อยกระดับกระทรวงแรงงาน จาก “กระทรวงด้านสังคม” ไปสู่ “การเป็นกระทรวงด้านเศรษฐกิจ” โดยเน้นการผสานความร่วมมือระหว่างหน่วยงานในกระทรวงที่มีภารกิจเชื่อมโยงกันและบูรณาการกับภาครัฐและภาคเอกชน
รมช.แรงงาน กล่าวต่อว่า ฝากให้ กพร. ได้ติดตามการมีงานทํา ตลอดจนกลุ่มแรงงานที่ผ่านการอบรม ได้มาตรฐานฝีมือแรงงานแล้ว มีรายได้เพิ่มขึ้นจากเดิมหรือไม่ เพื่อจะได้เป็นตัวชี้วัดความสําเร็จในการดําเนินงาน ทั้งในด้านการสร้างแรงงานคุณภาพให้มีความรู้ มีทักษะใหม่ที่ตอบสนองต่อการเปลี่ยนแปลงของโลก การยกระดับแรงงานให้มีความรู้และทักษะตรงตามความต้องการของตลาดแรงงาน ตลอดจน เพื่อให้ได้รับอัตราค่าจ้างที่สูงขึ้นตามมาตรฐานฝีมือ รวมถึงการให้แรงงานกลุ่มเปราะบางทางสังคมมีโอกาสเข้าถึงการพัฒนาฝีมือแรงงาน การประกอบอาชีพ เพื่อให้อยู่รอดได้ท่ามกลางวิกฤตการณ์ต่าง ๆ ต่อไป
“การแพร่ระบาดของเชื้อไวรัส โควิด-19 มีคนว่างงานและเดินทางกลับภูมิลําเนาเป็นจํานวนมาก มองหาอาชีพใหม่ จึงส่งผลให้กรมพัฒนาฝีมือแรงงานมีภารกิจการพัฒนาทักษะฝีมือเพิ่มมากขึ้น ดังนั้น จึงต้องปรับตัวและวางแผนงานให้สอดคล้องกับสถานการณ์ปัจจุบัน ควรทําใน 3 เรื่องหลัก คือ โครงสร้างพื้นฐานด้านระบบอินเตอร์เน็ต เรื่องที่ 2 คือ การทํา platform เรื่องที่ 3 คือการสร้าง Content เพื่อลดความเหลื่อมล้ําด้านดิจิทัล ซึ่งทั้ง 3 ส่วนนี้ ต้องทําพร้อมๆ กัน จึงจะเกิดประโยชน์แก่ประชาชน” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-จุรินทร์ สั่งตรวจราคาสินค้าและติดป้ายราคาตามโครงการ พาณิชย์ลดราคา! ช่วยประชาชน Lot7 เพื่อประโยชน์ประชาชน
วันศุกร์ที่ 13 พฤศจิกายน 2563
จุรินทร์ สั่งตรวจราคาสินค้าและติดป้ายราคาตามโครงการ พาณิชย์ลดราคา! ช่วยประชาชน Lot7 เพื่อประโยชน์ประชาชน
13 พ.ย.63 เวลา 11.00 น. นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ เปิดเผยว่า ขณะนี้สํานักงานปลัดกระทรวงพาณิชย์และกรมการค้าภายใน กระทรวงพาณิชย์รับนโยบายจากนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์
ให้ติดตามตรวจสอบการติดป้ายราคาในโครงการพาณิชย์ลดราคา!ช่วยประชาชน Lot7 หลังจากที่กระทรวงพาณิชย์ร่วมมือกับผู้ประกอบการทุกภาคส่วนนําลดราคาสินค้าอุปโภคบริโภคสูงสุด 70% จํานวน 13,790 รายการระหว่างวันที่1- 30 พฤศจิกายน 2563 ทั้งนี้เพื่อบรรเทาค่าครองชีพของประชาชนในช่วงสถานการณ์โควิด-19และกระตุ้นเศรษฐกิจภายในประเทศนั้น
นางมัลลิกา กล่าวว่า หลังจากดําเนินโครงการมาระยะหนึ่งได้รับรายงานว่าประชาชนให้ความสนใจอย่างมากในทุกจังหวัด ระหว่างนี้ ได้ให้ทุกสํานักงานพาณิชย์จังหวัดและกรมการค้าภายในติดตามนโยบายอย่างใกล้ชิดโดยเฉพาะการติดป้ายราคาตามห้างสรรพสินค้าร้านค้าปลีกค้าส่ง ห้างท้องถิ่นที่ประกาศร่วมโครงการไปแล้วโดยต้องลดราคาและแสดงป้ายลดราคาอย่างชัดเจนให้ประชาชนสังเกตได้ตรวจสอบราคาได้ขณะนี้ได้เร่งรัดให้ประชาสัมพันธ์ของสํานักงานพาณิชย์แต่ละจังหวัดได้ประสานการประชาสัมพันธ์จังหวัดเพื่อรณรงค์ให้ประชาชนรับรู้ไม่ให้เสียโอกาสในโครงการนี้ และขณะนี้พาณิชย์ทุกจังหวัดได้จัดตั้งกลุ่ม LINE Lot7 รายงานสถานการณ์การติดป้ายราคาและการลงพื้นที่สํารวจทุกห้างสรรพสินค้า รวมทั้งผู้ผลิตและจําหน่าย ห้างค้าปลีก-ค้าส่ง ห้างท้องถิ่นทั่วประเทศอย่างใกล้ชิด
" ประชาชนผู้บริโภค จะได้ประโยชน์โดยการลดค่าครองชีพอย่างเต็มที่ในช่วงใกล้ส่งท้ายปีซึ่งกระทรวงพาณิชย์ก็จะมีข่าวดีช่วยประชาชนออกมาเรื่อยๆ หากมีปัญหาเรื่องป้ายราคาหรือสินค้าลดราคาไม่ตรงตามที่ประกาศไว้สามารถโทรสายด่วนได้ที่ 1569 กรมการค้าภายใน หรือสามารถสอบถามเพิ่มเติมได้ที่สํานักงานพาณิชย์แต่ละจังหวัด " นางมัลลิกา กล่าว
รัฐบาลไทย-ข่าวทำเนียบรัฐบาล-‘รมช.ประภัตร’เร่งหาแนวทางลดต้นทุนอาหารสัตว์ปีกหนุนสร้างรายได้ให้เกษตรกร
วันศุกร์ที่ 13 พฤศจิกายน 2563
‘รมช.ประภัตร’เร่งหาแนวทางลดต้นทุนอาหารสัตว์ปีกหนุนสร้างรายได้ให้เกษตรกร
‘รมช.ประภัตร’ เร่งหาแนวทางลดต้นทุนอาหารสัตว์ปีกหนุนสร้างรายได้ให้เกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวในโอกาสลงพื้นที่ติดตามการดําเนินงานของศูนย์วิจัยและบํารุงสัตว์นครสวรรค์อ.หนองบัว จ.นครสวรรค์ ว่า ปัจจุบันผู้เลี้ยงสัตว์ปีก เช่น ไก่เนื้อ ไก่ไข่ ฯลฯประสบกับปัญหาราคาอาหารสัตว์ หรือวัตถุดิบอาหารสัตว์ที่มีราคาแพง ต้นทุนค่าอาหารสัตว์ที่สูงขึ้นดังนั้นจําเป็นอย่างยิ่งที่จะต้องหาวิธีการลดค่าใช้จ่ายหรือต้นทุนในการเลี้ยงสัตว์ จึงได้มีการหารือร่วมกันเพื่อแก้ปัญหาดังกล่าวโดยเบื้องต้นได้มอบหมายให้กรมปศุสัตว์และหน่วยงานที่เกี่ยวข้อง จัดหาแหล่งอาหารวัตถุดิบ เครื่องจักรกลสําหรับผลิตอาหารสัตว์ปีก อาทิ ไก่พื้นบ้าน ไก่ชน และเป็ดไข่เป็นต้น ให้กับเกษตรกรเพื่อลดต้นทุนค่าอาหารสัตว์ และคุณค่าทางโภชนาการของสูตรอาหารยังคงเดิมอีกทั้งเพื่อเป็นการสนับสนุนโครงการส่งเสริมการเลี้ยงสัตว์และกิจการที่เกี่ยวเนื่องภายใต้ความร่วมมือระหว่างกระทรวงเกษตรและสหกรณ์ และ ธนาคารเพื่อการเกษตรและสหกรณ์การเกษตร(ธ.ก.ส.) เพื่อฟื้นฟูสนับสนุนเกษตรกรให้มีรายได้ เพิ่มขีดความสามารถภาคปศุสัตว์ไทยฟื้นฟูอาชีพแก่เกษตรกรพร้อมทั้งสนับสนุนการจัดการตลาดผลิตผลการเกษตรที่เป็นวัตถุดิบอาหารสัตว์และเพื่อเป็นการสร้างอาชีพทางเลือกใหม่ด้วยการปรับเปลี่ยนพื้นที่ไม่เหมาะสมมาเลี้ยงสัตว์จําหน่ายทั้งภายในและต่างประเทศ
สําหรับ ศูนย์วิจัยและบํารุงสัตว์นครสวรรค์มีภารกิจในการวิจัยสร้างพันธุ์สัตว์ที่เป็นพันธุ์เหมาะสมกับสภาพแวดล้อม ให้สถานีวิจัยทดสอบพันธุ์กํากับดูแลให้คําปรึกษาและแก้ไขปัญหาของศูนย์บํารุงสัตว์ในอุปการะของกรมปศุสัตว์และดําเนินการตรวจสอบรวบรวมข้อมูล เพื่อรับรองพันธุ์และจดทะเบียนสัตว์ของเกษตรกร
รัฐบาลไทย-ข่าวทำเนียบรัฐบาล-มท.1 ลงพื้นที่ประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี และติดตามความก้าวหน้าโครงการพัฒนาสระบ่อดินขาว อำเภอตาคลี จังหวัดนครสวรรค์
วันศุกร์ที่ 13 พฤศจิกายน 2563
มท.1 ลงพื้นที่ประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี และติดตามความก้าวหน้าโครงการพัฒนาสระบ่อดินขาว อําเภอตาคลี จังหวัดนครสวรรค์
มท.1 ลงพื้นที่ประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี และติดตามความก้าวหน้าโครงการพัฒนาสระบ่อดินขาว อําเภอตาคลี จังหวัดนครสวรรค์
วันนี้ (13 พ.ย. 63) เวลา 15.00 น. ที่องค์การบริหารส่วนตําบลพรหมนิมิต ตําบลพรหมนิมิต อําเภอตาคลี จังหวัดนครสวรรค์ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมเตรียมการรับเสด็จฯ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินไปทรงบําเพ็ญพระราชกุศลถวายผ้าป่า ณ วัดช่องแค และโครงการพัฒนาแหล่งน้ําพื้นที่สระบ่อดินขาว อําเภอตาคลี จังหวัดนครสวรรค์ โดยมี นายฉัตรชัย พรหมเลิศ ปลัดกระทรวงมหาดไทย นายธนาคม จงจิระ อธิบดีกรมการปกครอง นายประยูร รัตนเสนีย์ อธิบดีกรมส่งเสริมการปกครองท้องถิ่น นายพงษ์นรา เย็นยิ่ง รองอธิบดีกรมโยธาธิการและผังเมือง นายเชษฐา โมสิกรัตน์ รองอธิบดีกรมป้องกันและบรรเทาสาธารณภัย นายสิริรัฐ ชุมอุปการ ผู้ว่าราชการจังหวัดนครสวรรค์ นายชัยโรจน์ มุ่งธัญญา ผู้ช่วยผู้อํานวยการทรัพย์สินส่วนพระมหากษัตริย์ ผู้แทนกองทัพภาคที่ 3 ผู้แทนกองบังคับการกองบิน 4 และหน่วยงานที่เกี่ยวข้อง ร่วมประชุม
โอกาสนี้ ผู้ว่าราชการจังหวัดนครสวรรค์และหน่วยงานที่เกี่ยวข้องได้รายงานการเตรียมความพร้อมการรับเสด็จฯ และความก้าวหน้าภาพรวมการดําเนินโครงการพัฒนาสระบ่อดินขาวซึ่งเป็นพื้นที่ของสํานักงานทรัพย์สินพระมหากษัตริย์ เนื้อที่ 766 ไร่ เป็นโครงการแก้ไขปัญหาภัยแล้ง การขาดแคลนน้ําอุปโภคบริโภคของราษฎร โดยน้อมนําปรัชญาของเศรษฐกิจพอเพียง ทําเกษตรทฤษฎีใหม่ตามแนวพระราชดําริ พัฒนาคุณภาพชีวิตของประชาชนในพื้นที่ ให้มีน้ําอุปโภค บริโภค และน้ําเพื่อการเกษตรอย่างเพียงพอ มีการพัฒนาพื้นที่สระบ่อดินขาวให้เป็นพื้นที่แก้มลิง สามารถกักเก็บน้ําในฤดูฝน สํารองน้ําไว้ใช้ในฤดูแล้ง บรรเทาปัญหาน้ําท่วมน้ําแล้ง ซึ่งโครงการสระบ่อดินขาวจะเป็นโครงการที่ช่วยสร้างแหล่งน้ําสําคัญของชุมชนที่ประชาชนได้ใช้ประโยชน์เพื่ออุปโภคบริโภคและทําการเกษตรอย่างแท้จริง
จากนั้น พลเอก อนุพงษ์ เผ่าจินดา และคณะ ลงพื้นที่ ณ วัดช่องแค (หลวงพ่อพรหม) และตรวจเยี่ยมโครงการพัฒนาสระบ่อดินขาวเพื่อติดตามผลการดําเนินงานพัฒนาพื้นที่ ได้แก่ บริเวณศาลาชุมชนเทศบาลตําบลช่องแค, บริเวณ Terrace จุดชมทัศนียภาพ, บริเวณแปลงเกษตรทฤษฎีใหม่, บริเวณโดยรอบสระบ่อดินขาว และบริเวณโดยรอบวัดช่องแค โดยสระบ่อดินขาวเป็นแหล่งน้ําสําคัญของชุมชนที่ประชาชนได้ใช้ประโยชน์เพื่ออุปโภคบริโภคและทําการเกษตรนับแต่อดีตฝจนถึงปัจจุบัน มีความจุ 160,000 ลบ.ม. น้ําจากสระบ่อดินขาวนําไปใช้ในแปลงเกษตรพื้นที่ของสํานักงานทรัพย์สินพระมหากษัตริย์ 766 ไร่ พืชส่วนใหญ่เป็นข้าวโพด มันแกว หอมหัวใหญ่
รัฐบาลไทย-ข่าวทำเนียบรัฐบาล-รมช.มนัญญา ลงพื้นที่จังหวัดอุตรดิตถ์จ่ายเงินเยียวยาเกษตรกรชาวสวนลำไย
วันศุกร์ที่ 13 พฤศจิกายน 2563
รมช.มนัญญา ลงพื้นที่จังหวัดอุตรดิตถ์จ่ายเงินเยียวยาเกษตรกรชาวสวนลําไย
รมช.มนัญญา ลงพื้นที่จังหวัดอุตรดิตถ์จ่ายเงินเยียวยาเกษตรกรชาวสวนลําไย ช่วยเหลือพี่น้องเกษตรกร พร้อมเปิดงานวันถ่ายทอดเทคโนโลยี (Field Day) ส่งเสริมอาชีพชาวสวนลําไย สนับสนุนการผลิตลําไยคุณภาพ
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบเงินชดเชยเยียวยาเกษตรกรชาวสวนลําไย จังหวัดอุตรดิตถ์ ณ หอประชุมที่ว่าการอําเภอท่าปลา จังหวัดอุตรดิตถ์ จํานวน 634 ราย เนื้อที่ 1,924 ไร่ รวมเป็นเงิน 3,849,420 บาท ว่าจากสถานการณ์การแพร่ระบาดของ COVID-19 ได้ส่งผลกระทบต่อเกษตรกรชาวสวนลําไยเป็นอย่างมาก ทั้งด้านการผลิตและการตลาด ซึ่งคณะรัฐมนตรีได้มีมติเห็นชอบอนุมัติโครงการเยียวยาเกษตรกรชาวสวนลําไย ปี 2563 เพื่อให้ความช่วยเหลือเกษตรกรชาวสวนลําไยที่ขึ้นทะเบียนกับกรมส่งเสริมการเกษตรทุกครัวเรือน โดยให้ความช่วยเหลือในอัตราไร่ละ 2,000 บาท ครัวเรือนละไม่เกิน 25 ไร่ ธนาคารเพื่อการเกษตรและสหกรณ์ เริ่มดําเนินการจ่ายเงินเข้าบัญชีให้แก่เกษตรกรชาวสวนลําไย ตั้งแต่วันที่ 15 ตุลาคม ถึง 15 ธันวาคม 2563 เพื่อช่วยเหลือเกษตรกรชาวสวนลําไยให้สามารถฟื้นฟูการผลิตลําไยทั้งด้านการผลิตและการตลาด ส่งเสริมและสนับสนุนให้เกษตรกรมีแนวทางปฏิบัติต่อสวนลําไย เพื่อประกอบอาชีพชาวสวนลําไยได้อย่างยั่งยืน
รมช.มนัญญา กล่าวต่อว่า นอกจากนี้ยังได้เป็นประธานเปิดงานวันถ่ายทอดเทคโนโลยี (Field Day) เพื่อผลิตลําไยคุณภาพ โครงการเพิ่มประสิทธิภาพการผลิตลําไย จังหวัดอุตรดิตถ์ โดยความร่วมมือจากหน่วยงานในสังกัดกระทรวงเกษตรและสหกรณ์ได้บูรณาการร่วมกัน เพื่อสร้างการรับรู้และเปิดโอกาสให้แก่พี่น้องเกษตรกรและหน่วยงานทุกภาคส่วนได้เข้ามามีส่วนร่วมในการพัฒนา และยกระดับการผลิตสินค้าเกษตรของไทยให้มีประสิทธิภาพ ตลอดจนสามารถสร้างความเชื่อมั่นและภาพลักษณ์ที่ดีให้แก่ประเทศไทยในฐานะประเทศผู้ผลิตและส่งออกลําไยคุณภาพ ซึ่งจังหวัดอุตรดิตถ์นับเป็นแหล่งปลูกลําไยที่มีคุณภาพ มีการบริหารจัดการผลผลิตสินค้าเกษตรเชิงรุกในระดับพื้นที่ โดยใช้กลไกความร่วมมือตามแนวทางประชารัฐ เพื่อบูรณาการการดําเนินงานระหว่างหน่วยงานภาครัฐ ผู้ประกอบการภาคเอกชนในอุตสาหกรรมการเกษตร เกษตรกรและสถาบันเกษตรกรในพื้นที่ จึงเป็นปัจจัยแห่งความสําเร็จที่สําคัญที่สะท้อนถึงการขับเคลื่อนนโยบายหลักของรัฐบาลและการขับเคลื่อนนโยบาย “การตลาดนําการผลิต” ของกระทรวงเกษตรและสหกรณ์ ให้เกิดผลสัมฤทธิ์ที่เป็นรูปธรรม ยกระดับคุณภาพชีวิตของพี่น้องเกษตรกรให้ดียิ่งขึ้น
นอกจากนี้ รัฐมนตรีช่วยว่าการกระทรวงเกษตรและสหกรณ์ ยังได้พบปะพี่น้องเกษตรกรภายในงาน และเยี่ยมชมนิทรรศการแสดงผลงานของหน่วยงานในสังกัดกระทรวงเกษตรและสหกรณ์ อาทิ นิทรรศการโครงการนําลูกหลานเกษตรกรกลับบ้าน สานต่ออาชีพการเกษตร ได้พบปะตัวแทนเกษตรกรรุ่นใหม่ที่เข้าร่วมโครงการฯ โดยจังหวัดอุตรดิตถ์มีลูกหลานสมาชิก และเกษตรกรทั่วไป เข้าร่วมโครงการ จํานวน 73 ราย มีผู้เข้าร่วมโครงการทั่วประเทศ 7,559 ราย นิทรรศการการผลิตลําไยคุณภาพ การป้องกันกําจัดโรคและแมลงศัตรูพืชลําไย พร้อมการให้บริการให้คําปรึกษาเพื่อให้เกษตรกรชาวสวนลําไยได้เรียนรู้ และพัฒนาคุณภาพลําไยในจังหวัดอุตรดิตถ์ให้มีคุณภาพดี ซึ่งมีตัวแทนเกษตรกรชาวสวนลําไยในจังหวัดอุตรดิตถ์สนใจเข้าร่วมงาน 8 อําเภอ รวมทั้งสิ้นกว่า 400 ราย
รัฐบาลไทย-ข่าวทำเนียบรัฐบาล-โครงการจัดหาวัคซีนป้องกันโรคโควิด-19 สำหรับประชาชน
วันอังคารที่ 24 พฤศจิกายน 2563
โครงการจัดหาวัคซีนป้องกันโรคโควิด-19 สําหรับประชาชน
วันอังคารที่ 24 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการจัดหาวัคซีนป้องกันโรคโควิด-19 สําหรับให้บริการแก่ประชาชน โดยการจองล่วงหน้า ผ่านความร่วมมือแบบทวิภาคีกับบริษัทผู้ผลิตวัคซีนที่กําลังทดสอบในคนระยะที่ 3 คือ บริษัท AstraZeneca (Thailand) จํากัด และบริษัท AstraZeneca UK จํากัด จํานวน 26 ล้านโด๊ส วงเงิน 6,000 ล้านบาท ระยะเวลาตั้งแต่เดือนพ.ย. 63 – ธ.ค. 64 ซึ่งคาดว่าจะช่วยให้คนไทยเข้าถึงวัคซีน ที่มีคุณภาพ ปลอดภัยได้อย่างทั่วถึงเป็นธรรม ในเวลาที่ใกล้เคียงกับประเทศอื่น ๆ ในโลก รวมถึงช่วยลดอัตราการป่วย การเสียชีวิต และค่าใช้จ่ายภาครัฐเพื่อดูแลผู้ป่วยโรคโควิด-19 และฟื้นฟูสภาพเศรษฐกิจและสังคมให้กลับสู่สภาวะปกติได้โดยเร็ว ลดการสูญเสียเชิงเศรษฐกิจได้เป็นมูลค่ากว่า 400,000 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-15 ประเทศ ลงนาม RCEP ใหญ่สุดในโลก
วันอังคารที่ 24 พฤศจิกายน 2563
15 ประเทศ ลงนาม RCEP ใหญ่สุดในโลก
วันจันทร์ที่ 23 พฤศิจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
น่ายินดีอย่างมากที่ 15 ประเทศในภูมิภาคเอเชียแปซิฟิก ได้แก่ จีน ญี่ปุ่น เกาหลีใต้ ออสเตรเลีย นิวซีแลนด์ ประเทศในกลุ่มอาเซียน ซึ่งรวมถึงประเทศไทย ได้ร่วมลงนามความตกลงพันธมิตรทางการค้าระดับภูมิภาค หรือ RCEP แล้ว โดยความตกลงนี้จะครอบคลุมหลายด้าน ทั้งการซื้อขายแลกเปลี่ยนสินค้า การลงทุน E-Commerce ทรัพย์สินทางปัญญา และการจัดซื้อจัดจ้างภาครัฐ โดย RCEP ถือเป็นความตกลงการค้าเสรีฉบับประวัติศาสตร์และใหญ่ที่สุดในโลก มีคุณภาพ มาตรฐานสูง และมีนัยสําคัญต่อการยกระดับความสามารถในการแข่งขันและผลประโยชน์ในเชิงพาณิชย์ของทุกประเทศ โดยหลังจากนี้ประเทศในอาเซียนอย่างน้อย 6 ประเทศ และประเทศในเอเชียแปซิฟิก 3 ประเทศ ต้องลงนามในสัตยาบัน เพื่อให้ความตกลงดังกล่าวมีผลบังคับใช้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลฯ กล่าวเปิดงาน “โครงการอบรมการป้องกันความปลอดภัยข้อมูลคอมพิวเตอร์ ครั้งที่ 19” (CDIC 2020)
วันอังคารที่ 24 พฤศจิกายน 2563
ปลัดกระทรวงดิจิทัลฯ กล่าวเปิดงาน “โครงการอบรมการป้องกันความปลอดภัยข้อมูลคอมพิวเตอร์ ครั้งที่ 19” (CDIC 2020)
ปลัดกระทรวงดิจิทัลฯ กล่าวเปิดงาน “โครงการอบรมการป้องกันความปลอดภัยข้อมูลคอมพิวเตอร์ ครั้งที่ 19” (CDIC 2020)
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานกล่าวเปิดงาน “โครงการอบรมการป้องกันความปลอดภัยข้อมูลคอมพิวเตอร์ ครั้งที่ 19” (CDIC) และแสดงปาฐกถาพิเศษ เรื่องการประกาศใช้บังคับของกฎหมาย พ.ร.บ.การรักษาความมั่นคงปลอดภัยไซเบอร์ และ พ.ร.บ.คุ้มครองข้อมูลส่วนบุคคล กับการสร้างความเชื่อมั่นให้กับสังคมดิจิทัลที่ขับเคลื่อนด้วยข้อมูล ณ ห้องแกรนด์ฮอลล์ 201-203 ชั้น 2 ศูนย์นิทรรศการและการประชุม ไบเทค สําหรับการจัดงานในปีนี้ใช้แนวคิดหลัก “The Future of Next Normal Cyber Risk and Digital Immunity” การพร้อมรับมือกับความเสี่ยงด้านไซเบอร์และสิ่งที่จะเป็นวิถีปกติใหม่ถัดไปที่จะเกิดขึ้นต่อจากนี้ โดยเฉพาะอย่างยิ่งกับคําสําคัญ “ภูมิคุ้มกันด้านดิจิทัล” ที่ว่า..จะทําอย่างไรที่จะช่วยกันสร้างเสริมภูมิคุ้มกันด้านดิจิทัลให้กับสังคมและประเทศไทย ให้มีและดํารงอยู่อย่างต่อเนื่องยั่งยืนท่ามกลางภัยคุกคามและอาชญากรรมทางไซเบอร์ ข้อมูลข่าวลวง-ข่าวปลอม การละเมิดข้อมูลส่วนบุคคล ตลอดจน social movement, social media ตามการเคลื่อนไหวทางสังคมและกระแสสื่อสังคมออนไลน์
****************
รัฐบาลไทย-ข่าวทำเนียบรัฐบาล-ผลสำรวจภาคสนามเรื่อง คนละครึ่ง พึ่งได้ โดนใจประชาชน
วันอังคารที่ 24 พฤศจิกายน 2563
ผลสํารวจภาคสนามเรื่อง คนละครึ่ง พึ่งได้ โดนใจประชาชน
วันอาทิตย์ที่ 22 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สํานักวิจัยซูเปอร์โพล เผยผลสํารวจภาคสนามเรื่อง คนละครึ่ง พึ่งได้ โดยสอบถามจากกลุ่มตัวอย่าง 1,121 ตัวอย่าง ส่วนใหญ่หรือร้อยละ 93.6 ระบุว่า ช่วยกระตุ้นเศรษฐกิจและร้านค้ารายย่อย ลดความเดือดร้อนประชาชน และเมื่อเดินตลาดเห็นคนจับจ่ายใช้สอย ทําให้มีความสุข อีกทั้งโครงการคนละครึ่ง ทําประชาชนคุ้นเคยการใช้จ่ายผ่านแอปพลิเคชันมากขึ้น เป็นต้น นอกจากนี้ กว่าร้อยละ 90.5 ของกลุ่มเยาวชนอายุไม่เกิน 24 ปี และร้อยละ 89.8 ของกลุ่มที่ไม่ใช่เยาวชน ส่วนใหญ่สนับสนุนรัฐบาล หากมีโครงการช่วยเหลือประชาชนลักษณะนี้อย่างต่อเนื่อง ซึ่งนโยบายดังกล่าวสามารถตอบโจทย์เพื่อช่วยเหลือและลดปัญหาความเดือดร้อนของประชาชนในเรื่องค่าครองชีพได้เป็นอย่างดี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส หารือแผนการดำเนินการประเมินสถานะการเป็นระบบราชการ 4.0 นำนวัตกรรมเพิ่มศักยภาพองค์กร
วันอังคารที่ 24 พฤศจิกายน 2563
ดีอีเอส หารือแผนการดําเนินการประเมินสถานะการเป็นระบบราชการ 4.0 นํานวัตกรรมเพิ่มศักยภาพองค์กร
ดีอีเอส หารือแผนการดําเนินการประเมินสถานะการเป็นระบบราชการ 4.0 นํานวัตกรรมเพิ่มศักยภาพองค์กร
เมื่อวันที่ 24 พฤศจิกายน 2563 นางปิยนุช วุฒิสอน ผู้ตรวจราชการกระทรวงฯ เป็นประธานการประชุมคณะทํางานพัฒนาคุณภาพการบริหารจัดการภาครัฐ (PMQA) ที่ประชุมร่วมพิจารณาเรื่องแผนการดําเนินการประเมินสถานะการเป็นระบบราชการ 4.0 ของสํานักปลัดกระทรวงดิจิทัลฯ และแนวทางในการปรับปรุงข้อที่ยังไม่ผ่านการประเมินเมื่อปีงบประมาณ 2563 และการมอบหมายหน่วยงานรับผิดชอบ ณ ห้องประชุม 802 กระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ ทั้งนี้แผนการดําเนินการประเมินสถานะการเป็นระบบราชการ 4.0 เป็นตามนโยบายที่รัฐบาลต้องการเปลี่ยนเศรษฐกิจของประเทศแบบเดิมไปสู่เศรษฐกิจที่ขับเคลื่อนด้วยนวัตกรรม โดยหน่วยงานภาครัฐในฐานะมีหน้าที่ผลักดันนโยบายของรัฐบาลจึงจําเป็นต้องปรับเปลี่ยน แนวคิด และวิธีการ ยึดหลักธรรมาภิบาล เน้นการเปิดกว้างให้ภาคส่วนอื่นเข้ามามีส่วนร่วม เชื่อมโยงการทํางานโดยยึดประชาชนเป็นศูนย์กลางและสร้างนวัตกรรม พัฒนาหน่วยงานให้เป็นองค์กรที่มีขีดสมรรถนะสูง เพื่อให้สามารถผลักดันนโยบายยุทธศาสตร์ประเทศไทย 4.0
***************
รัฐบาลไทย-ข่าวทำเนียบรัฐบาล-“บิ๊กณัฐ” ปลัดกลาโหมฯ ลุยจัดระเบียบ Big cleaning รอบเกาะรัตนโกสินทร์ เตรียมพร้อมงานวันพ่อแห่งชาติ!
วันอังคารที่ 24 พฤศจิกายน 2563
“บิ๊กณัฐ” ปลัดกลาโหมฯ ลุยจัดระเบียบ Big cleaning รอบเกาะรัตนโกสินทร์ เตรียมพร้อมงานวันพ่อแห่งชาติ!
เตรียมความพร้อม!! สําหรับกิจกรรม “วันพ่อแห่งชาติ” ที่จะมีขึ้นในวันที่ 1-6 ธ.ค. 63 นี้
เป็นการร่วมแรงร่วมใจของเหล่าจิตอาสาในโครงการ “รักษ์คลองคูเมืองเดิม เฉลิมพระเกียรติ” ที่ร่วมกันปฏิบัติการบริเวณเกาะรัตนโกสินทร์ โดยการลุยลอกตะกอนโคลนคลองคูเมืองเดิม พร้อมทั้งฉีดน้ําแรงดันสูงเพื่อลอกสีเดิมออกและทาสีใหม่, ตัดแต่งกิ่งไม้ ปรับภูมิทัศน์บนทางเท้า, จัดระเบียบต้นไม้, เก็บขยะ ปรับปรุงภูมิทัศน์คลองคูเมืองเดิม เพื่อเป็นการน้อมรําลึกในพระมหากรุณาธิคุณและสืบสาน พระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ทั้งนี้ โครงการดังกล่าวเป็นการร่วมมือกันระหว่างสํานักงานปลัดกระทรวงกลาโหม กองบัญชาการกองทัพไทย (หน่วยบัญชาการทหารพัฒนา) กรุงเทพมหานคร กรมเจ้าท่า กรมพัฒนาที่ดิน สถานีตํารวจ สําราญราษฎร์ สถานีตํารวจพระราชวัง และสถานีตํารวจชนะสงคราม โดย พลเอก ณัฐ อินทรเจริญ ปลัดกระทรวงกลาโหม และคณะ ได้ตรวจเยี่ยมในครั้งนี้ด้วย
รัฐบาลไทย-ข่าวทำเนียบรัฐบาล-เพิ่มสิทธิประโยชน์ลูกจ้างรัฐวิสาหกิจให้เหมาะกับปัจจุบัน
วันอังคารที่ 24 พฤศจิกายน 2563
เพิ่มสิทธิประโยชน์ลูกจ้างรัฐวิสาหกิจให้เหมาะกับปัจจุบัน
วันเสาร์ที่ 21 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบหลักเกณฑ์เพิ่มสิทธิประโยชน์การจ่ายค่ารักษาพยาบาล ค่าทําศพ และค่าช่วยเหลือบุตรและการศึกษาของบุตรของลูกจ้างรัฐวิสาหกิจเพิ่มเติม ประกอบด้วย การเบิกค่ารักษาพยาบาลในกรณีที่ได้รับการวินิจฉัยว่าเป็นผู้ป่วยฉุกเฉินวิกฤตได้ ขณะเดียวกันยังปรับอัตราค่ารักษาพยาบาลในสถานพยาบาลของเอกชนประเภทผู้ป่วยในให้สูงขึ้น รวมทั้งสามารถเบิกค่ารักษาพยาบาลโดยใช้ระบบการเบิกจ่ายตรงได้ด้วย นอกจากนี้ ยังปรับอัตราจ่ายค่าทําศพให้เหมาะสมกับสภาวการณ์ปัจจุบัน และปรับอัตราเงินช่วยเหลือบุตรจากเดือนละ 50 บาท เป็นเดือนละ 200 บาท และเพิ่มสิทธิการเบิกค่าช่วยเหลือการศึกษาของบุตรไปจนถึงการศึกษาในระดับปริญญาตรีด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีร่วมยินดีกับ 7 หน่วยงานที่ได้รับรางวัล ITA Awards  พร้อมแนะพัฒนาระบบเทคโนโลยีเพื่อการประเมินความโปร่งใสในการทำงาน
วันอังคารที่ 24 พฤศจิกายน 2563
รองนายกรัฐมนตรีร่วมยินดีกับ 7 หน่วยงานที่ได้รับรางวัล ITA Awards  พร้อมแนะพัฒนาระบบเทคโนโลยีเพื่อการประเมินความโปร่งใสในการทํางาน
รองนายกรัฐมนตรีร่วมยินดีกับ 7 หน่วยงานที่ได้รับรางวัล ITA Awards  พร้อมแนะพัฒนาระบบเทคโนโลยีเพื่อการประเมินความโปร่งใสในการทํางาน  โดย “สํานักงาน กสทช.” ได้รับรางวัลในประเภทกองทุนและหน่วยงานอื่นของรัฐ
วันนี้ (24 พ.ย. 63) ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี ได้รับมอบหมายจากพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีมอบรางวัลโล่เกียรติยศการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ. 2563 (ITA Awards) เพื่อเป็นการประกาศเกียรติคุณให้แก่หน่วยงานภาครัฐที่มีผลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ. 2563 ดังนี้ ประเภทรัฐวิสาหกิจ ได้แก่ ธนาคารอาคารสงเคราะห์ ประเภทองค์การบริหารส่วนตําบล ได้แก่ องค์การบริหารส่วนตําบลนครสวรรค์ออก อําเภอเมืองนครสวรรค์ จังหวัดนครสวรรค์ ประเภทเทศบาลและองค์กรปกครองส่วนท้องถิ่นรูปแบบพิเศษ ได้แก่ เทศบาลตําบลอุดมธัญญา อําเภอตากฟ้า จังหวัดนครสวรรค์ ประเภทสถาบันอุดมศึกษา ได้แก่ มหาวิทยาลัยราชภัฏธนบุรีประเภทกองทุนและหน่วยงานอื่น ๆ ของรัฐ ได้แก่ สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ประเภทส่วนราชการระดับกรม ได้แก่ สํานักงานปลัดกระทรวงสาธารณสุข และประเภทองค์การมหาชน ได้แก่ องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน)
โอกาสนี้ รองนายกรัฐมนตรีได้กล่าวแสดงความยินดีกับหน่วยงานที่ได้รับรางวัล พร้อมย้ําว่าการป้องกันและปราบปรามทุจริตนั้นเป็นเรื่องสําคัญ เนื่องจากการทุจริตจะเป็นบ่อเกิดของปัญหา เช่น ปัญหาศีลธรรม ปัญหาสังคม ปัญหาการเมือง รวมไปถึงปัญหาความเหลื่อมล้ํา ซึ่งประเทศไทยได้ให้ความสําคัญในเรื่องป้องกันและปราบปรามการทุจริตโดยได้มีการกําหนดไว้ในรัฐธรรมนูญแห่งราชอาณาจักรไทย และนโยบายที่รัฐบาลแถลงต่อรัฐสภา ยุทธศาสตร์ชาติ รวมถึงแผนการปฏิรูปประเทศ ทุกวันนี้ จะใช้แค่วิธีการป้องกันและปราบปรามเพียงอย่างเดียวคงไม่พอ จะต้องมีการรณรงค์ร่วมมือกับเอกชน ประชาชน และภาคส่วนต่าง ๆ ในการสนับสนุนหน่วยงานและบุคคลที่กระทําดี สร้างสิ่งจูงใจ ยกย่อง ให้เกิดความภาคภูมิใจ และเป็นแบบอย่างให้หน่วยงานอื่น ๆ เพื่อให้เกิดแนวร่วมอย่างกว้างขวาง การที่จะป้องกันและปราบปรามทุจริตอย่างได้ผลนั้นได้ใช้ความโปร่งใสเป็นตัวชี้วัด เช่น การเปิดเผยข้อมูล ซึ่งอาจต้องนําระบบเทคโนโลยีเข้ามาเป็นตัวช่วย เพื่อแสดงให้เห็นว่าหน่วยงานของตนมีความโปร่งใสต่อการตรวจสอบ และไม่ขัดข้องในการชี้แจงในประเด็นต่าง ๆ สํานักงานป้องกันและปราบปรามการทุจริตแห่งชาติ ได้นําเอาความมีคุณธรรมและความโปร่งใสในการประเมินการทํางานจนกระทั่งได้หน่วยงานที่ได้คะแนนมากที่สุด 7 หน่วยงาน ขอให้ทุกหน่วยงานได้รักษาคุณภาพ และมาตรฐานนี้เพื่อพัฒนาต่อยอดให้ได้ผลดียิ่ง ๆ ขึ้นไป
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.อนุชา รุกแก้ “ความยากจน-ความหิวโหย” เชื่อเป็นหนทางสู่การพัฒนาประเทศอย่างยั่งยืน โดยเริ่มที่ภาคการเกษตรเป็นลำดับแรก
วันอังคารที่ 24 พฤศจิกายน 2563
รมต.อนุชา รุกแก้ “ความยากจน-ความหิวโหย” เชื่อเป็นหนทางสู่การพัฒนาประเทศอย่างยั่งยืน โดยเริ่มที่ภาคการเกษตรเป็นลําดับแรก
รมต.อนุชา รุกแก้ “ความยากจน-ความหิวโหย” เชื่อเป็นหนทางสู่การพัฒนาประเทศอย่างยั่งยืน โดยเริ่มที่ภาคการเกษตรเป็นลําดับแรก
วันนี้ (24 พ.ย.63) เวลา 13.30 น. ณ ห้องประชุม 301 ตึกบัญชาการ 1 ทําเนียบรัฐบาล นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมคณะอนุกรรมการขับเคลื่อนเป้าหมายการพัฒนาที่ยั่งยืน ครั้งที่ 2/2563 โดยมี นางสาวณัฐธภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี นายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ ผู้แทนภาครัฐ ภาคเอกชน สถาบันการศึกษา และภาคประชาสังคม เข้าร่วมการประชุม
การประชุมครั้งนี้ สืบเนื่องจากมติการประชุมคณะกรรมการเพื่อการพัฒนาที่ยั่งยืน ครั้งที่ 1/2563 เมื่อวันที่ 14 กันยายน 2563 โดยมี พลเอก ประวิตร วงษ์สุวรรณ รองนายกรัฐมนตรีเป็นประธาน ซึ่งที่ประชุมเห็นชอบการกําหนดหน่วยงานรับผิดชอบและประสานงานหลักการขับเคลื่อนเพื่อการพัฒนาที่ยั่งยืน หรือ SDGs 17 เป้าหมายหลัก และ 169 เป้าหมายย่อย และมีการแต่งตั้งคณะอนุกรรมการขับเคลื่อนเป้าหมายการพัฒนาที่ยั่งยืนเพิ่มเติม เพื่อให้การดําเนินงานเป็นไปอย่างมีประสิทธิภาพมากยิ่งขึ้น
สําหรับการดําเนินงานที่ผ่านมาในช่วงเดือนกรกฎาคมและเดือนตุลาคม 2563 สภาพัฒน์ร่วมกับหน่วยงานที่เกี่ยวข้องจัดการประชุมในจังหวัดและพื้นที่นําร่อง เพื่อสร้างความเข้าใจและหารือสถานการณ์ด้านการพัฒนาที่ยั่งยืน ตลอดจนกลไกความร่วมมือในพื้นที่ เพื่อกําหนดแนวทางการขับเคลื่อน SDGs ในระดับพื้นที่ ซึ่งผลจากการลงพื้นที่พบว่าประชาชนยังขาดความรู้ความเข้าใจเรื่องการพัฒนาอย่างยั่งยืน ขณะที่การกําหนดตัวชี้วัดในระดับจังหวัดที่หน่วยงานผู้รับผิดชอบกําหนดยังไม่ตอบโจทย์สิ่งที่พื้นที่ต้องการ ซึ่งทางสภาพัฒน์ได้ทําการศึกษาและจะนําข้อมูลไปประกอบการพิจารณาปรับปรุงตัวชี้วัดระดับจังหวัดให้มีความสอดคล้องกับพื้นที่ต่อไป ขณะเดียวกันจะเร่งสร้างการรับรู้ในพื้นที่ผ่านช่องทางต่างๆ ควบคู่ไปด้วย
รัฐมนตรีประจําสํานักนายกรัฐมนตรี กล่าวย้ําที่ประชุมว่า สิ่งสําคัญที่จะสามารถขับเคลื่อนการพัฒนาอย่างยั่งยืนได้ จําเป็นต้องแก้ปัญหา “ความยากจนและความหิวโหย” ของคนทั้งประเทศให้ได้เป็นลําดับแรก โดยคํานึงถึงแผนปฏิรูปประเทศเป็นหลัก ส่วนการประชุมในวันนี้เป็นโอกาสดีที่ได้รับฟังความคิดเห็นของคณะทํางาน เพื่อให้การแก้ไขปัญหาต่างๆ ของประเทศครบถ้วนทุกมิติ พร้อมสั่งการให้หน่วยงานที่เกี่ยวข้องรวบรวมข้อมูลภาคการเกษตร ทั้งตัวเลขครัวเรือน รายได้แรงงานภาคการเกษตร รวมถึงการให้ความช่วยเหลือของภาครัฐ เพื่อนํามาประกอบการพิจารณาแก้ไขปัญหาอย่างเร่งด่วน
........................................
รัฐบาลไทย-ข่าวทำเนียบรัฐบาล-โฆษกรัฐบาลขอความร่วมมือผู้ชุมนุม เคารพกฎหมาย หลีกเลี่ยงการกระทำผิด ยืนยันเจ้าหน้าที่ตำรวจพร้อมดำเนินคดีกับผู้กระทำความผิดอย่างเข้มงวด
วันอังคารที่ 24 พฤศจิกายน 2563
โฆษกรัฐบาลขอความร่วมมือผู้ชุมนุม เคารพกฎหมาย หลีกเลี่ยงการกระทําผิด ยืนยันเจ้าหน้าที่ตํารวจพร้อมดําเนินคดีกับผู้กระทําความผิดอย่างเข้มงวด
โฆษกรัฐบาลขอความร่วมมือผู้ชุมนุม เคารพกฎหมาย หลีกเลี่ยงการกระทําผิด ยืนยันเจ้าหน้าที่ตํารวจพร้อมดําเนินคดีกับผู้กระทําความผิดอย่างเข้มงวด
วันนี้ (24 พ.ย. 63) เวลา 14.15 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี ให้สัมภาษณ์ต่อสื่อมวลชนถึงการชุมนุมในวันที่ 25 พ.ย. 63 โดยขอความร่วมมือกลุ่มผู้ชุมนุมเคารพกฎหมาย ปฏิบัติตามคําเตือนของเจ้าหน้าที่ตํารวจ เพื่อหลีกเลี่ยงไม่ให้เกิดความรุนแรง ซึ่งในการชุมนุมที่ผ่านมา จะมีการเตือนจากเจ้าหน้าที่ตํารวจเป็นระยะว่าสามารถกระทําอะไรได้ กระทําอะไรไม่ได้ สําหรับการชุมนุมในวันที่ 25 พ.ย. ณ บริเวณสํานักงานทรัพย์สินพระมหากษัตริย์ นั้น เจ้าหน้าที่ตํารวจได้ขอความร่วมมือไม่ให้กลุ่มผู้ชุมนุมรุกล้ําเข้าในพื้นที่บริเวณที่ห้ามเข้า พร้อมวอนผู้ชุมนุมหลีกเลี่ยงการเผชิญหน้า การปะทะ รวมทั้งรับฟังคําแนะนําของเจ้าหน้าที่ตํารวจว่าพื้นที่ใดสามารถเข้าไปได้และพื้นที่ใดไม่สามารถทําได้ เพื่อให้ภาพรวมเป็นไปด้วยความสงบ เนื่องจากระยะเวลาที่ผ่านมาได้พบเห็นการดําเนินการของกลุ่มผู้ชุมนุม เช่น บริเวณหน้ารัฐสภา บริเวณสํานักงานตํารวจแห่งชาติ ที่ผิดกฎหมายอย่างชัดเจน ทั้งการทําลายทรัพย์สินของทางราชการและเอกชนด้วยการสาดสี พ่นสเปรย์สี ด้วยข้อความที่ไม่เหมาะสม
โฆษกประจําสํานักนายกรัฐมนตรีขอความร่วมมือกลุ่มผู้ชุมนุมให้ดําเนินการชุมนุมอย่างเคารพกฎหมาย เพราะการชุมนุมโดยสงบสามารถดําเนินการได้อยู่แล้ว แต่หากมีการละเมิดกฎหมาย รัฐบาลและเจ้าหน้าที่ตํารวจจําเป็นต้องดําเนินคดีกับผู้ที่ละเมิดกฎหมาย เพราะประเทศไทยยึดหลักนิติรัฐและนิติธรรมและทุกคนอยู่ภายใต้กฎหมายเดียวกัน ทั้งนี้ โฆษกประจําสํานักนายกรัฐมนตรีย้ําว่า การชุมนุมสามารถดําเนินการการได้ตามสิทธิ แต่ขอทุกฝ่ายเคารพกฎหมาย หลีกเลี่ยงการกระทําผิดในทุกมาตรา ซึ่งนายกรัฐมนตรีได้ชี้แจงวานนี้แล้วว่า เจ้าหน้าที่ตํารวจจําเป็นต้องดําเนินการตามกฎหมายอย่างเข้มข้นขึ้น
ทั้งนี้ โฆษกประจําสํานักนายกรัฐมนตรีเผยว่าในวันที่ 25 พ.ย. 63 นายกรัฐมนตรีจะเข้าร่วมประชุมกับผู้บริหารสภาธุรกิจสหรัฐ – อาเซียน (US-ASEAN Business Council) ในรูปแบบการประชุมกึ่งออนไลน์เนื่องจากสถานการณ์โควิด-19 โดยผู้บริหารบางส่วนที่อยู่ต่างประเทศจะเข้าร่วมการประชุมผ่านทางไกล (Video Conference) และผู้บริหารเจ้าหน้าที่ที่พํานักอยู่ในประเทศไทยจะเข้าร่วมประชุม ณ ทําเนียบรัฐบาล ซึ่งการประชุมในครั้งนี้ประกอบด้วยผู้บริหารและผู้แทนภาคเอกชนจํานวน 89 คน จาก 38 บริษัท จาก 8 กลุ่มอุตสาหกรรมหลัก ได้แก่ พลังงานและโครงสร้างพื้นฐาน เทคโนโลยีสารสนเทศและการสื่อสาร สุขภาพและวิทยาศาสตร์ อาหารและการเกษตร การผลิตและภาษี การบริหารทางการเงิน การท่องเที่ยวและการคมนาคม เพื่อหารือถึงแนวทาง มาตรการของเศรษฐกิจไทยหลังโควิด-19 รวมทั้งรับฟังข้อเสนอจากนักธุรกิจสหรัฐอเมริกาเพื่อยกระดับประเทศไทยเป็นศูนย์กลางที่น่าลงทุนในภูมิภาคอาเซียน โดยสภาธุรกิจสหรัฐ – อาเซียน มีกําหนดการพบหารือกับรัฐมนตรีว่าการกระทรวงต่าง ๆ อีกด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ศธ. เห็นชอบกลไกการยกระดับคุณภาพการจัดการศึกษาปฐมวัยแบบบูรณาการในพื้นที่จังหวัด ชู ‘ระนอง’ จังหวัดนำร่อง
วันอังคารที่ 24 พฤศจิกายน 2563
ศธ. เห็นชอบกลไกการยกระดับคุณภาพการจัดการศึกษาปฐมวัยแบบบูรณาการในพื้นที่จังหวัด ชู ‘ระนอง’ จังหวัดนําร่อง
นายสุภัทร จําปาทอง ปลัดกระทรวงศึกษาธิการ เห็นชอบกลไกการยกระดับคุณภาพการจัดการศึกษาปฐมวัยแบบบูรณาการในพื้นที่จังหวัด ตามที่กลุ่มพัฒนาระบบบริหาร สํานักงานปลัดกระทรวงศึกษาธิการ (กพร.สป.ศธ.) เสนอ
นายสุภัทร จําปาทอง ปลัดกระทรวงศึกษาธิการ เห็นชอบกลไกการยกระดับคุณภาพการจัดการศึกษาปฐมวัยแบบบูรณาการในพื้นที่จังหวัด ตามที่กลุ่มพัฒนาระบบบริหาร สํานักงานปลัดกระทรวงศึกษาธิการ (กพร.สป.ศธ.) เสนอ เพื่อใช้เป็นเครื่องมือสําคัญในการจัดการศึกษาปฐมวัยให้บรรลุเป้าหมายตามยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศด้านการศึกษา และพระราชบัญญัติการพัฒนาเด็กปฐมวัย พ.ศ.2562 โดยกําหนดให้ ‘ระนอง’ เป็นจังหวัดนําร่องในการขับเคลื่อนกลไกดังกล่าว ร่วมกับหน่วยงานที่เกี่ยวข้องในพื้นที่จังหวัด
เมื่อวันที่ 12 พฤศจิกายน 2563 นางเกศทิพย์ ศุภวานิช ผู้ช่วยปลัดกระทรวงศึกษาธิการ ได้มอบหมายให้ผู้อํานวยการกลุ่มพัฒนาระบบบริหาร สป. (นายสมภพ อุณหชาติ) เป็นประธานการประชุม เพื่อออกแบบแนวทางการขับเคลื่อนการจัดการศึกษาปฐมวัยเชิงบูรณาการภายใต้กลไกดังกล่าว โดยดําเนินการประชุมร่วมกับสํานักงานศึกษาธิการจังหวัดระนอง และหน่วยงานในพื้นที่จังหวัด ได้แก่ กระทรวงศึกษาธิการ กระทรวงมหาดไทย กระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงแรงงาน และหน่วยงานอื่นที่เกี่ยวข้องในพื้นที่จังหวัดระนอง ณ โรงแรมเดอะกาลล่า อําเภอเมือง จังหวัดระนอง
ทั้งนี้ สป.ศธ.ได้จัดทําคําสั่งแต่งตั้งคณะทํางานขับเคลื่อนกลไกการยกระดับคุณภาพการจัดการศึกษาปฐมวัยแบบบูรณาการของกระทรวงศึกษาธิการ เสนอปลัดกระทรวงศึกษาธิการพิจารณาและนําเสนอรัฐมนตรีว่าการกระทรวงศึกษาธิการลงนามคําสั่งดังกล่าวเรียบร้อยแล้ว เพื่อปฏิบัติหน้าที่ดังนี้
1. กําหนดนโยบายในการขับเคลื่อนการจัดการศึกษาปฐมวัยแบบบูรณาการให้สอดคล้องและบรรลุุเป้าหมายตามรัฐธรรมนูญแห่งราชอาณาจักรไทยพุทธศักราช 2560, ยุทธศาสตร์ชาติ, แผนแม่บทภายใต้ยุทธศาสตร์ชาติ, แผนการปฏิรูปประเทศด้านการศึกษา และพระราชบัญญัติการพัฒนาเด็กปฐมวัย พ.ศ.2562
2. กําหนดแนวทางการสร้างความร่วมมือในการจัดการศึกษาปฐมวัยทั้งในระดับนโยบายและระดับพื้นที่
3. ส่งเสริมสนับสนุนการจัดการศึกษาปฐมวัยให้เกิดการบูรณาการให้บรรลุเป้าหมายของการจัดการศึกษาปฐมวัยในระดับพื้นที่
4. ขับเคลื่อนกลไกการยกระดับคุณภาพการจัดการศึกษาปฐมวัยแบบบูรณาการ
โดยในระยะต่อไป สป.ศธ.จะดําเนินการประชุมคณะทํางาน เพื่อขับเคลื่อนการจัดการศึกษาปฐมวัยแบบบูรณาการ ประจําปีงบประมาณ พ.ศ.2564 และขยายผลไปยังจังหวัดอื่นในกํากับการดูแลของสํานักงานศึกษาธิการภาคทั้ง 18 ภาคให้บรรลุผลสัมฤทธิ์ในการบริหารจัดการศึกษาปฐมวัยต่อไป
ขอบคุณภาพ/ข่าว : กพร.สป.
รัฐบาลไทย-ข่าวทำเนียบรัฐบาล-ศธ.ประกาศแผนยุทธศาสตร์การพัฒนาระบบราชการ 4.0 (พ.ศ.2564 – 2565) เพื่อเป็นกรอบขับเคลื่อนองค์กรเข้าสู่ระบบราชการ 4.0
วันอังคารที่ 24 พฤศจิกายน 2563
ศธ.ประกาศแผนยุทธศาสตร์การพัฒนาระบบราชการ 4.0 (พ.ศ.2564 – 2565) เพื่อเป็นกรอบขับเคลื่อนองค์กรเข้าสู่ระบบราชการ 4.0
รัฐมนตรีว่าการกระทรวงศึกษาธิการ “ณัฏฐพล ทีปสุวรรณ” ประกาศแผนยุทธศาสตร์การพัฒนาระบบราชการ 4.0 ของกระทรวงศึกษาธิการ (พ.ศ.2564 – 2565) ให้ส่วนราชการใช้เป็นกรอบแนวทางในการขับเคลื่อนองค์กรเข้าสู่ระบบราชการ 4.0
รัฐมนตรีว่าการกระทรวงศึกษาธิการ “ณัฏฐพล ทีปสุวรรณ” ประกาศแผนยุทธศาสตร์การพัฒนาระบบราชการ 4.0 ของกระทรวงศึกษาธิการ (พ.ศ.2564 – 2565) ให้ส่วนราชการใช้เป็นกรอบแนวทางในการขับเคลื่อนองค์กรเข้าสู่ระบบราชการ 4.0
กระทรวงศึกษาธิการ โดยกลุ่มพัฒนาระบบบริหาร ทั้ง 4 องค์กรหลัก ได้แก่ กพร.สป., กพร.สกศ., กพร.สพฐ.และ กพร.สอศ.ได้ร่วมดําเนินการจัดทําแผนยุทธศาสตร์การพัฒนาระบบราชการ 4.0 ของกระทรวงศึกษาธิการ (พ.ศ. 2564 – 2565) ซึ่งเป็นแผนระดับที่ 3 ของกระทรวงศึกษาธิการ ตามแนวทางของสํานักงานสภาพัฒนาการเศรษฐกิจและสังคมแห่งชาติ
ทั้งนี้ เพื่อใช้เป็นเครื่องมือในการกําหนดทิศทางในการพัฒนาระบบราชการของกระทรวงศึกษาธิการ ให้สอดคล้องตามเป้าหมายของแผนแม่บทภายใต้ยุทธศาสตร์ชาติ ประเด็นการบริการประชาชนและประสิทธิภาพภาครัฐ แผนปฏิรูปประเทศด้านการบริหารราชการแผ่นดินอันส่งผลต่อการบรรลุเป้าหมายตามยุทธศาสตร์ชาติ 20 ปี : ประเด็นยุทธศาสตร์ที่ 6 ด้านการปรับสมดุลและการพัฒนาระบบการบริหารจัดการภาครัฐ ซึ่งมีเป้าหมายการพัฒนาที่สําคัญเพื่อปรับเปลี่ยนภาครัฐที่ยึดหลัก “ภาครัฐของประชาชน” เพื่อประชาชนและประโยชน์ส่วนรวม
การดําเนินการภายใต้กรอบยุทธศาสตร์การพัฒนาระบบราชการ 4.0 ส่งผลให้มีการพัฒนาองค์กรให้มีขีดสมรรถนะสูง ทันสมัย บุคลากรมีความเป็นมืออาชีพ อีกทั้งมีการวางระบบการบริหารราชการแบบบูรณาการ ที่มีความมือกันระหว่างภาครัฐ ภาคเอกชน และภาคประชาชน มีการปรับสมดุลในการทํางานร่วมกับภาคส่วนอื่นอย่างมีคุณภาพ มีการทํางานแบบบูรณาการด้วยการใช้ยุทธศาสตร์ชาติเป็นตัวนํา
ทั้งนี้ เพื่อตอบสนองความต้องการของประชาชนและผู้รับบริการอย่างมีประสิทธิภาพ พร้อมทั้งยกระดับความโปร่งใสและความเชื่อมั่นศรัทธาในการบริหารราชการและการขับเคลื่อนองค์กรให้บรรลุเป้าหมายและดําเนินการไปในทิศทางเดียวกับเป้าหมายตามยุทธศาสตร์ชาติ และเป้าหมายการพัฒนาประเทศ
รัฐบาลไทย-ข่าวทำเนียบรัฐบาล-กระทรวงเกษตรฯ พร้อมผลักดันความร่วมมือกับนานาประเทศ เพื่อส่งออกสินค้าเกษตรที่มีคุณภาพ ได้รับมาตรฐานซึ่งสามารถตรวจสอบย้อนกลับได้
วันอังคารที่ 24 พฤศจิกายน 2563
กระทรวงเกษตรฯ พร้อมผลักดันความร่วมมือกับนานาประเทศ เพื่อส่งออกสินค้าเกษตรที่มีคุณภาพ ได้รับมาตรฐานซึ่งสามารถตรวจสอบย้อนกลับได้
กระทรวงเกษตรฯ พร้อมผลักดันความร่วมมือกับนานาประเทศ เพื่อส่งออกสินค้าเกษตรที่มีคุณภาพ ได้รับมาตรฐานซึ่งสามารถตรวจสอบย้อนกลับได้
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) หารือร่วมกับนายอเล็กซานเดอร์ ซี เฟลด์แมน ประธานสภาธุรกิจสหรัฐอเมริกา – อาเซียน (US- ASEAN Business Council : USABC) และคณะธุรกิจซึ่งเป็นผู้แทนบริษัทชั้นนําของสหรัฐอเมริกา เพื่อส่งเสริมการดําเนินธุรกิจระหว่างไทยกับสหรัฐอเมริกา และหาแนวทางที่ภาคเอกชนสหรัฐอเมริกา สามารถสนับสนุนให้ประเทศไทยบรรลุเป้าหมายทางเศรษฐกิจ
ในการหารือครั้งนี้ผู้แทนจากประเทศไทยได้รับฟังแนวทางในการพัฒนานวัตกรรมเกษตรในด้านต่าง ๆ เพื่อนํามาศึกษา ปรับใช้และประชาสัมพันธ์ให้เกษตรกรสามารถเข้าถึงเทคโนโลยีในการควบคุมคุณภาพการผลิตและลดต้นทุนการผลิตสินค้าเกษตร ซึ่งสอดคล้องกับนโยบายกระทรวงเกษตรและสหกรณ์ ในการผลักดันเกษตร 4.0 พร้อมทั้งสนับสนุนความร่วมมือกับนานาประเทศในการส่งออกสินค้าเกษตรที่มีคุณภาพ ได้รับมาตรฐานซึ่งสามารถตรวจสอบย้อนกลับได้
รัฐบาลไทย-ข่าวทำเนียบรัฐบาล-การประชุมคณะกรรมการบริษัท อ้อยและน้ำตาลไทย จำกัด
วันอังคารที่ 24 พฤศจิกายน 2563
การประชุมคณะกรรมการบริษัท อ้อยและน้ําตาลไทย จํากัด
รองปลัด กษ. ร่วมการประชุมคณะกรรมการบริษัท อ้อยและน้ําตาลไทย จํากัด
นายอําพันธุ์ เวฬุตันติ รองปลัดกระทรวงเกษตรและสหกรณ์ เข้าร่วมการประชุมคณะกรรมการบริษัท อ้อยและน้ําตาลไทย จํากัด โดยมีนายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธาน ณ ห้องประชุมชุณหวัณ ชั้น 3 อาคารสํานักงานปลัดกระทรวงอุตสาหกรรม ซึ่งที่ประชุมได้หารือและพิจารณาประเด็นต่าง ๆ ได้แก่ 1) ขอความร่วมมือจากหลายสมาคม หาวิธีอย่างไรไม่ให้เกษตรกรเผาอ้อยก่อนตัด เพราะทําให้เกิดปัญหาค่า pm 2.5 สูงตามมา 2) ขอทุนมาช่วยเหลือเกษตรกรซื้อเครื่องตัดอ้อยให้เกษตรกรเพื่อหลีกเลี่ยงการเผาอ้อยก่อนตัด 3) คําของบประมาณรายจ่ายประจําปีงบประมาณ พ.ศ. 2564 งบประมาณโครงการป้องกันและปราบปรามน้ําตาลสูญหาย การลักลอบนําเข้า-ส่งออก และการป้องกันอุบัติเหตุจากการขนส่งทางน้ํา และ 4) ประมาณการราคาน้ําตาลทรายดิบ (Sugar#11) และอัตราแลกเปลี่ยน (USD/THB) เพื่อประกอบการคํานวณราคาอ้อยขั้นต้น และผลตอบแทนการผลิตและจําหน่ายน้ําตาลทรายขั้นต้น ฤดูการผลิตปี 2563/64
รัฐบาลไทย-ข่าวทำเนียบรัฐบาล-รัฐมนตรี ฯ สุริยะ เป็นประธานการประชุมผู้บริหารระดับสูงกระทรวงอุตสาหกรรม
วันอังคารที่ 24 พฤศจิกายน 2563
รัฐมนตรี ฯ สุริยะ เป็นประธานการประชุมผู้บริหารระดับสูงกระทรวงอุตสาหกรรม
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดําเนินงาน  ณ ห้องประชุม อก.1 สํานักงานปลัดกระทรวงอุตสาหกรรม
วันนี้ (24 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรมเพื่อติดตามการดําเนินงาน โดยมี นายธีระยุทธ วานิชชัง ผู้ช่วยรัฐมนตรีประจําอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วยคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-จับกัง1 เดินหน้านโยบายขจัดความเหลื่อมล้ำ สร้างโอกาสที่เท่าเทียม หางานให้คนพิการ สร้างรายได้ 18 ล้านบาท
วันอังคารที่ 24 พฤศจิกายน 2563
จับกัง1 เดินหน้านโยบายขจัดความเหลื่อมล้ํา สร้างโอกาสที่เท่าเทียม หางานให้คนพิการ สร้างรายได้ 18 ล้านบาท
นายสุชาติ ชมกลิ่น รัฐมนตรีว่าการกระทรวงแรงงาน เผย ตลอดปีงบประมาณที่ผ่านมา (ตุลาคม 2562 – กันยายน 2563) กระทรวงแรงงาน โดยกรมการจัดหางาน ส่งเสริมการมีงานทําให้คนพิการ สามารถบรรจุงานให้คนพิการ ตามมาตรา 33 ทั้งสิ้น 1,806 ราย ก่อให้เกิดรายได้ต่อปี 18 ล้าน
นายสุชาติฯ กล่าวว่า รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี มีนโยบายขจัดความเหลื่อมล้ํา ด้วยการสร้างโอกาสที่เท่าเทียมและเป็นธรรม ดูแลผู้มีรายได้น้อย และผู้ด้อยโอกาส กําหนดให้มีมาตรการดูแลคนทุกช่วงวัย กลุ่มเปราะบาง คนพิการอย่างเหมาะสม ซึ่งกระทรวงแรงงานได้ดําเนินการตามนโยบายมาโดยตลอด ด้วยกรมการจัดหางานมีภารกิจส่งเสริมการมีงานทําให้ประชาชนทั่วไป รวมถึงการส่งเสริมการมีงานทําให้คนพิการที่ประสงค์จะทํางาน เพื่อสร้างโอกาสแก่คนพิการ มีงาน มีอาชีพ มีรายได้ พึ่งพาตนเองได้ และสามารถอยู่ในสังคมได้อย่างมีศักดิ์ศรี
โดยในปีงบประมาณ 2563 ที่ผ่านมา สามารถบรรจุงานคนพิการทํางานในสถานประกอบการ จําแนกตามระดับการศึกษา ดังนี้
1.ระดับประถมศึกษา (พนักงานรักษาความปลอดภัย ทําความสะอาด ดูแลสวน) จํานวน 615 คน รายได้เฉลี่ยต่อเดือน 9,000 บาท 2. ระดับมัธยมศึกษา (เจ้าหน้าที่คลังสินค้า พนักงานบริการ) จํานวน 809 คน รายได้เฉลี่ยต่อเดือน 9,000 บาท 3. ระดับปวช. (พ่อครัว พนักงานต้อนรับ) จํานวน 82 คน รายได้เฉลี่ยต่อเดือน 12,500 บาท 4. ระดับปวส./อนุปริญญา (เสมียน พนักงานบริการ) จํานวน 148 คน รายได้เฉลี่ยต่อเดือน 12,500 บาท 5.ปริญญาตรี (ผู้จัดการเฉพาะด้าน เจ้าหน้าที่สํานักงาน ช่างเทคนิค) จํานวน 152 คน รายได้เฉลี่ยต่อเดือน 16,500 บาท รวมทั้งสิ้น 1,806 คน จากผู้พิการที่ขึ้นทะเบียนหางาน 2,161 คน สร้างรายได้ต่อปีรวม 18,199,000 บาท
ด้านนายสุชาติ พรชัยวิเศษกุล อธิบดีกรมการจัดหางาน เปิดเผยว่า สําหรับคนพิการที่ยังไม่ได้รับการบรรจุตามมาตรา 33 เนื่องจากไม่พร้อมทํางานในสถานประกอบการ หรือมีปัญหาด้านสุขภาพ สามารถดําเนินการขึ้นทะเบียนขอใช้สิทธิตามมาตรา 35 เพื่อรับสิทธิในสัมปทานพื้นที่ทํากิน พื้นที่เพื่อจําหน่ายสินค้าหรือบริการ รับงานจ้างเหมาบริการ ฝึกงาน เข้ารับการอบรมในหลักสูตรประกอบอาชีพและรับความช่วยเหลืออื่นใด โดยมีกรมการจัดหางานเป็นหน่วยงานรับเรื่องการขอใช้สิทธิของคนพิการ และรับเรื่องยื่นให้สิทธิตามมาตรา 35 จากนายจ้าง/สถานประกอบการ ซึ่งเปิดรับแจ้งตั้งแต่บัดนี้ – 31 ธันวาคม 2563
“ มีหลักเกณฑ์ว่า การจัดทําสัญญาขอใช้สิทธิของทั้งสองฝ่ายเป็นไปโดยสมัครใจ มูลค่าของสัญญาไม่น้อยว่า 112,420 บาทต่อปี และรายชื่อคนพิการที่ขอใช้สิทธิจะต้องไม่ซ้ําซ้อนกัน จากการดําเนินงานในปีงบประมาณ 2563 ที่ผ่านมา มีคนพิการหรือผู้ดูแลคนพิการมาใช้บริการขึ้นทะเบียนขอใช้สิทธิตามมาตรา 35 จํานวน 14,400 ราย ได้รับสิทธิตามมาตรา 35 จํานวน 14,390 ราย คิดเป็นร้อยละ 99.9” อธิบดีกรมการจัดหางาน กล่าว
สําหรับคนพิการที่ต้องการหางาน และสถานประกอบการที่มีความประสงค์จะจ้างคนพิการเข้าทํางานสามารถติดต่อขอรับบริการ ได้ที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ก.แรงงาน ร่วมมือ ETDA สร้างไกด์คุณภาพ รับยุคดิจิทัล
วันอังคารที่ 24 พฤศจิกายน 2563
ก.แรงงาน ร่วมมือ ETDA สร้างไกด์คุณภาพ รับยุคดิจิทัล
กระทรวงแรงงาน ร่วมมือ ETDA เดินหน้าหลักสูตรดิจิทัลเทคโนโลยีเพื่อพัฒนาเศรษฐกิจชุมชน นําร่องกลุ่มมัคคุเทศก์ ขับเคลื่อนเศรษฐกิจไทย
วันที่ 24 พฤศจิกายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า กรมพัฒนาฝีมือแรงงาน กระทรวงแรงงานได้มีความร่วมมือกับสํานักงานพัฒนาธุรกรรมทางอิเล็กทรอนิกส์ (สพธอ. หรือ ETDA) เพื่อสร้างแรงงานให้มีความรู้ด้านพาณิชย์อิเล็กทรอนิกส์ หรือ e-Commerce ซึ่งจะได้ร่วมมือกันให้ความช่วยเหลือวิสาหกิจชุมชน ผู้ประกอบการรายย่อย แรงงานนอกระบบ ผู้ถูกเลิกจ้างว่างงานที่มีความสนใจต้องการทําธุรกิจหรือขายสินค้าผ่านระบบออนไลน์ ได้เข้าใจภาพรวมของกระบวนการทําอีคอมเมิร์ชตั้งแต่ต้นน้ําถึงปลายน้ํา และผลักดันให้ชุมชนสามารถใช้เครื่องมือออนไลน์และเทคโนโลยีการสื่อสารกับกลุ่มเป้าหมาย ประชาสัมพันธ์กลุ่มชุมชน สินค้า และขายสินค้าผลิตภัณฑ์ของชุมชนบนแพลตฟอร์มออนไลน์ได้เพื่อสร้างรายได้ให้แก่ครัวเรือน เสริมสร้างแรงงาน กําลังคนทั้งกลุ่มนักศึกษาจบใหม่และผู้ว่างงาน ให้มีองค์ความรู้และสามารถในการทําอีคอมเมิร์ช อันเป็นหนึ่งในแนวทางการแก้ไขปัญหาปากท้องชุมชน และสามารถใช้เป็นแนวทางในการประกอบอาชีพได้อย่างยั่งยืน
ศาสตราจารย์ นฤมล กล่าวเพิ่มเติมว่า ในวันที่ 23 25 และ 26 พฤศจิกายน 2563 สอพธ. ได้จัดฝึกอบรมหลักสูตรดิจิทัลเทคโนโลยีเพื่อพัฒนาเศรษฐกิจชุมชน ในหัวข้อเทคนิคการใช้งาน e-Commerce Platform ต่างๆ ในการขายสินค้า โดยทีมวิทยากรจากสมาคมผู้ประกอบการพาณิชย์อิเล็กทรอนิกส์ไทย การเปิดร้านค้าออนไลน์ผ่านช่องทาง LINE OA ความรู้เบื้องต้นเกี่ยวกับพาณิชย์อิเล็กทรอนิกส์ การเปิด Facebook Page และการวิเคราะห์ตลาดและกลุ่มเป้าหมาย โดยทีมพาณิชย์อิเล็กทรอนิกส์จาก ETDA หัวข้อ การสร้างเนื้อหาเพื่อการขายสินค้าและบริการ ในรูปแบบ e-Commerce การถ่ายภาพและการแต่งภาพด้วยโทรศัพท์มือถือ Go Online ไปให้สุดแบบถูกกฎหมาย โดยทีมพาณิชย์อิเล็กทรอนิกส์ จาก ETDA รวมถึงหัวข้อ “ออนไลน์ทั้งที เจอแต่ทัวร์ดี ไม่มีทัวร์ลง” โดยทีม Internet for Better Life จาก ETDA รวมระยะเวลาการฝึกทั้งสิ้น 18 ชั่วโมง โดยจัดอบรมให้แก่แรงงานนอกระบบกลุ่มมัคคุเทศก์ จํานวน 40 คน ณ สํานักงานพัฒนาธุรกรรมทางอิเล็กทรอนิกส์ เพื่อพัฒนาให้กลุ่มแรงงานดังกล่าวเป็นแรงงานที่มีคุณภาพ มีองค์ความรู้และสามารถในการทําอีคอมเมิร์ชได้อย่าถูกต้องต่อไป
“การสร้างแรงงานให้มีความรู้ให้กับชุมชนด้านเทคโนโลยีดิจิทัลเพื่อขยายผลสู่การทํา e-Commerce จะช่วยให้แต่ละชุมชนมีบทบาทและมีส่วนร่วมในการพัฒนาเศรษฐกิจ โดยเฉพาะเศรษฐกิจฐานรากจะมีความเข้มแข็งขึ้น สามารถพึ่งพาตนเองได้อย่างยั่งยืน” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-ไทย-แอฟฟริกาใต้ หารือความร่วมมือทางด้านการเกษตร
วันอังคารที่ 24 พฤศจิกายน 2563
ไทย-แอฟฟริกาใต้ หารือความร่วมมือทางด้านการเกษตร
ไทย-แอฟฟริกาใต้ หารือความร่วมมือทางด้านการเกษตร
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (นายเฉลิมชัย ศรีอ่อน) หารือกับนายเจฟฟรีย์ ควินตัน มิตเชลล์ ดอยจ์ (Mr. Geoffrey Quinton Mitchell Doidge) เอกอัครราชทูตวิสามัญผู้มีอํานาจเต็มแห่งสาธารณรัฐแอฟริกาใต้ ประจําประเทศไทย ณ กระทรวงเกษตรและสหกรณ์ เนื่องในโอกาสครบวาระประจําการ โดย ออท. แอฟริกาใต้ แสดงความขอบคุณหน่วยงานในสังกัดกระทรวงเกษตรและสหกรณ์ที่ทํางานร่วมกันที่ผ่านมา พร้อมทั้งชื่นชมความก้าวหน้าอย่างเป็นรูปธรรมในการเสริมสร้างความร่วมมือด้านการเกษตรระหว่างไทยและแอฟริกาใต้ และหวังว่าทั้งสองประเทศจะกระชับและสานสัมพันธ์ด้านการเกษตรกันอย่างต่อเนื่อง ทั้งนี้ ได้ผลักดันให้แอฟริกาใต้นําเข้ายางพาราและผลิตภัณฑ์ และข้าวจากไทย โดยสองฝ่ายสามารถจัดการประชุม Business Matching เพื่อหารือรายละเอียดร่วมกัน พร้อมทั้งเสนอให้กระทรวงเกษตรฯ เป็นเจ้าภาพจัดการประชุมคณะทํางานร่วมด้านการเกษตร ไทย-แอฟริกาใต้ ครั้งที่ 2 (2nd Joint Agricultural Working Group: JAWG) ในช่วงเดือนกรกฎาคม 2564 ซึ่งจะได้มีการหยิบยกประเด็นต่าง ๆ เข้ามาหารือในเวทีการประชุมนี้ต่อไป
รัฐบาลไทย-ข่าวทำเนียบรัฐบาล-คลังยืนยันการกู้เงินเพิ่ม 3 ล้านล้านบาท ในปี 2564 ไม่เป็นความจริง
วันอังคารที่ 24 พฤศจิกายน 2563
คลังยืนยันการกู้เงินเพิ่ม 3 ล้านล้านบาท ในปี 2564 ไม่เป็นความจริง
ตามที่เว็บไซต์ https://www.siamtopicnews.com/archives/3350 ได้มีการเผยแพร่ข่าว ว่า “ปี 2564 รัฐบาลเตรียมกู้เงินเพิ่มจํานวน 3 ล้านล้านบาท มากสุดในประวัติศาสตร์ ทําให้หนี้สาธารณะทะลุ 9 ล้านล้านบาท” นั้น
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ ขอชี้แจงว่าข่าวดังกล่าวไม่เป็นความจริง ทั้งนี้ ในแผนการบริหารหนี้สาธารณะ ประจําปีงบประมาณ 2564 จะมีรายการก่อหนี้ใหม่ จํานวน 1.47 ล้านล้านบาท ประกอบด้วย การกู้เงินเพื่อชดเชยการขาดดุลงบประมาณ จํานวน 623,000 ล้านบาท การกู้เงินเพื่อกระตุ้นเศรษฐกิจภายใต้แผนงานตามพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 จํานวน 550,000 ล้านบาทการกู้เงินเพื่อสนับสนุนการลงทุนด้านโครงสร้างพื้นฐานของรัฐบาลและรัฐวิสาหกิจเพื่อให้สามารถดําเนินการได้อย่างต่อเนื่อง จํานวน 133,657 ล้านบาท และการกู้เงินเพื่อเสริมสภาพคล่องให้แก่รัฐบาล และรัฐวิสาหกิจที่ได้รับผลกระทบจากสถานการณ์การแพร่ระบาดของ COVID-19 จํานวน 158,782 ล้านบาท ทั้งนี้ ในภาวะวิกฤติที่เกิดขึ้นในปัจจุบันการกู้เงินเพื่อการลงทุนและกระตุ้นเศรษฐกิจของภาครัฐเป็นกลไกสําคัญ และเป็นกลไกหลักในการขับเคลื่อนเศรษฐกิจของประเทศให้ผ่านวิกฤตการณ์ดังกล่าวไปได้
สําหรับแผนการบริหารหนี้เดิม จํานวน 1.28 ล้านล้านบาท เป็นการปรับโครงสร้างหนี้เก่าที่ครบอายุ เพื่อให้การบริหารหนี้สาธารณะอยู่ในกรอบต้นทุนและความเสี่ยงที่เหมาะสม โดยไม่ได้เป็นการเพิ่มยอดหนี้ใหม่แต่อย่างใด
ทั้งนี้ บริษัทจัดอันดับความน่าเชื่อถือ (Credit Rating Agencies) ระดับสากล ได้แก่ S&P Moody’s และ Fitch ได้คงอันดับความน่าเชื่อถือของประเทศไทย (Sovereign Credit Rating) ที่ BBB+ และคงมุมมองความน่าเชื่อถือของประเทศไทย (Outlook) อยู่ในระดับมีเสถียรภาพ (Stable Outlook) เนื่องจากประเทศไทยมีภาคการคลังสาธารณะ (Public Finance) ที่แข็งแกร่งเป็นผลจากการบริหารจัดการทางการคลังอย่างรอบคอบและรักษาวินัยทางการคลัง โดยประมาณการสัดส่วนหนี้สาธารณะต่อผลิตภัณฑ์มวลรวมภายในประเทศ ปี 2564 ยังคงอยู่ภายใต้กรอบวินัยทางการคลังซึ่งกําหนดไว้ไม่เกินร้อยละ 60
อย่างไรก็ดี การนําเข้า เผยแพร่ หรือส่งต่อข้อมูลที่บิดเบือน ปลอม ไม่ว่าทั้งหมดหรือบางส่วน หรือข้อมูลอันเป็นเท็จเข้าสู่ระบบคอมพิวเตอร์ อาจเข้าข่ายความผิดตามกฎหมายว่าด้วยการกระทําความผิดเกี่ยวกับคอมพิวเตอร์
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-นฤมล ส่งทีมงาน ลุยน่าน ปูทางฝึกอบรมด้านดิจิทัล
วันอังคารที่ 24 พฤศจิกายน 2563
นฤมล ส่งทีมงาน ลุยน่าน ปูทางฝึกอบรมด้านดิจิทัล
รมช.แรงงาน มอบหมายคณะที่ปรึกษาด้านยุทธศาสตร์ลงพื้นที่จังหวัดน่าน หารือร่วมเจ้าอาวาสวัดโป่งคํา ผู้ว่าราชการจังหวัดน่าน และผู้นําชุมชน เตรียมจัดคอร์สฝึกอบรมแรงงานเกษตร สู่เกษตรดิจิทัล
วันที่ 24 พฤศจิกายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เผยว่า มอบหมายให้นายพิรัส ศิริขวัญชัย ที่ปรึกษารัฐมนตรีช่วยว่าการกระทรวงแรงงาน ด้านยุทธศาสตร์ และคณะ ลงพื้นที่จังหวัดน่าน ซึ่งเป็นจังหวัดที่ตนเองรับผิดชอบในการขับเคลื่อนไทยไปด้วยกัน นอกจากนี้ ยังมีตัวแทนของสํานักงานพัฒนาธุรกรรมทางอิเล็กทรอนิกส์ หรือ ETDA บริษัท หัวเว่ย เทคโนโลยี (ประเทศไทย) จํากัด และบริษัท แคทบัซซ์ ทีวี จํากัด ลงพื้นที่ในครั้งนี้ด้วย เพื่อร่วมหารือการพัฒนาทักษะฝีมือด้านอีคอมเมิร์ชให้แก่แรงงานในพื้นที่จังหวัดน่าน ทั้งแรงงานภาคการเกษตร แรงงานนอกระบบ และกลุ่มวิสาหกิจชุมชน โดยมีผู้ว่าราชการจังหวัด ประธานสภาอุตสาหกรรมจังหวัดน่าน และรองอธิบดีกรมพัฒนาฝีมือแรงงาน ร่วมหารือด้วย
นายพิรัส กล่าวว่า ทีมงานได้ลงพื้นที่พบปะพูดคุยกับแรงงานหลายกลุ่ม ได้แก่ กลุ่มเกษตรกร ผู้สูงอายุ ในพื้นที่ใกล้เคียงกับวัดโป่งคําและพื้นที่ตําบลดู่พงษ์ เยี่ยมชมศูนย์หัตถกรรมเครื่องประดับเงิน ดอยซิลเวอร์แฟคตอรี่ อ.ปัว กลุ่มคลัสเตอร์เกษตรแปรรูป บ้านถั่วลิสง อ.เมือง และศูนย์เครื่องเงินชมพูภูคา ต.ไชยสถาน อ.เมือง ศูนย์ฝึกอาชีพแก่คนพิการ ต.ผาสิงห์ อ.เมือง จ.น่าน เพื่อรับฟังความต้องการความช่วยเหลือในด้านพัฒนาทักษะฝีมือ ซึ่งกรมพัฒนาฝีมือแรงงาน ภายใต้การกํากับดูแลของรมช.แรงงาน เร่งดําเนินการขับเคลื่อน พร้อมนําภาคีเครือข่ายที่ให้การสนับสนุนการฝึกทักษะฝีมือด้านดิจิทัล ลงพื้นที่ด้วย ภาคเอกชนที่ลงพื้นที่ในครั้งนี้ สามารถจัดฝึกอบรมให้แก่แรงงานทุกกลุ่มของจังหวัดน่านได้อย่างเข้มข้น โดยสํานักงานพัฒนาฝีมือแรงงานน่าน (สพน.น่าน) รับไปดําเนินการกําหนดวัน เวลา สถานที่ฝึกอบรมและประสานงานต่อกับผู้นําชุมชน
ด้านนายประทีป ทรงลํายอง รองอธิบดีกรมพัฒนาฝีมือแรงงาน กล่าวเพิ่มเติมว่า ในปี 2564 สนพ.น่าน ได้รับเป้าหมายพัฒนาทักษะให้แก่แรงงานในพื้นที่ จํานวน 1,115 คน ทั้งแรงงานในระบบและแรงงานนอกระบบ ซึ่งรวมถึงกลุ่มแรงงานภาคเกษตรด้วย การดําเนินงานเพียงหน่วยงานเดียว ไม่สามารถตอบสนองความต้องการ จึงต้องบูรณาการกับหลายหน่วยงาน ทั้งภาครัฐและเอกชนในพื้นที่ ในส่วนนี้ได้เน้นย้ําและมอบหมายให้ สนพ.น่าน ประสานกับภาคีเครือข่ายการพัฒนาฝีมือแรงงาน เพื่อร่วมกันพัฒนาแรงงานในพื้นที่ จัดหาหลักสูตรที่ทันต่อเทคโนโลยี ต่อยอดเรื่องของรายได้ได้ด้วย และตรงกับความต้องการของตลาด ไม่ว่าจะเป็นการเตรียมทักษะฝีมือให้สามารถสมัครเข้าทํางานในสถานประกอบกิจการหรือทักษะที่สามารถนําไปประกอบอาชีพอิสระได้ สิ่งสําคัญคือต้องมีการติดตามประเมินผลหลังจากจบฝึกไปแล้ว ผู้ผ่านการอบรมไปประกอบอาชีพอะไรบ้าง เพื่อเป็นข้อมูลในการปรับปรุงหรือพัฒนาหลักสูตร หรือนําไปวิเคราะห์แนวโน้มความต้องการต่อไป สําหรับครั้งนี้จังหวัดน่านได้รับโอกาสที่ดี มีภาคเอกชนที่เป็นบริษัทชั้นนําด้านดิจิทัล มาสนับสนุนการฝึกด้วย ซึ่งคาดว่าจะขยายผลไปยังจังหวัดอื่นๆ ต่อไป